rejauldu/bengali-wikipedia huggingface dataset:
70px|center   বাংলাদেশের সামরিক বাহিনী যা বাংলাদেশ সশস্ত্র বাহিনী হিসেবেও পরিচিত সেনা, নৌ ও বিমান বাহিনীর সদস্যদের সমন্বয়ে গঠিত। বাংলাদেশের রাষ্ট্রপতি সামরিক বাহিনীর সর্বাধিনায়ক এবং প্রধানমন্ত্রী হচ্ছেন প্রতিরক্ষামন্ত্রী। ১৯৭১-এর ২১শে নভেম্বর মুক্তিযুদ্ধ চলাকালে বাংলাদেশের সামরিক বাহিনী গঠিত হয়। এ কারণে এই দিনটিকে সশস্ত্র বাহিনী দিবস হিসাবে পালন করা হয়।   বাংলাদেশ নিয়মিতভাবে জাতিসংঘের শান্তিরক্ষা অভিযানে অংশগ্রহণ করে আসছে। বাংলাদেশ এককভাবে সর্বোচ্চ সংখ্যক সদস্য প্রেরণ করেছে শান্তিরক্ষী বাহিনীতে।   বাংলাদেশ সেনাবাহিনী, বাংলাদেশ নৌবাহিনী, এবং বাংলাদেশ বিমান বাহিনীতে কমিশনপ্রাপ্ত অফিসারদের জন্য আলাদা আলাদা সামরিক পদবিন্যাস রয়েছে। আধা-সামরিক বাহিনী বর্ডার গার্ড বাংলাদেশের সাথে বাংলাদেশ সেনাবাহিনী এবং বাংলাদেশ কোস্ট গার্ডের পদবিন্যাস নৌবাহিনীর সাথে সামঞ্জস্যপূর্ণ। বর্ডার গার্ড বাংলাদেশ এবং বাংলাদেশ কোস্ট গার্ড আধা সামরিক বাহিনী দু'টি সাধারণ সময়ে স্বরাষ্ট্র মন্ত্রণালয়ের অধীনে থাকে, তবে যুদ্ধকালীন সময়ে এই বাহিনীদ্বয় যথাক্রমে বাংলাদেশ সেনাবাহিনী এবং বাংলাদেশ নৌবাহিনীর অধীনে পরিচালিত হবে।        বিস্তারিত    </div>
মারোনীয় মণ্ডলী (, ) হল একটি পূর্বদেশীয় কাথোলিক সর্বস্বত্ব নির্দিষ্ট মণ্ডলী যা পূর্ব মণ্ডলীসমূহের যাজকীয় বিধি মোতাবেক স্বায়ত্তশাসনের পাশাপাশি পোপ এবং আন্তর্জাতিক কাথোলিক মণ্ডলীর সঙ্গে পূর্ণ সংযোগ বজায় রাখে। ২০১১ সাল থেকে লেবাননের উত্তর বৈরুতের বিকার্কিতে আসীন কুলপিতা বিশারা বুতরুস আর-রাহী এর নেতৃত্বে রয়েছেন। দাফতরিকভাবে আন্তিয়খিয়াস্থ সুরীয় মারোনীয় মণ্ডলী নামে পরিচিত এই মণ্ডলীটি স্তোত্রপদ্ধতি ও ঐতিহ্যগত দিক দিয়ে সুরীয় খ্রীষ্টধর্মের অন্তর্ভুক্ত।  তথ্যসূত্র  বিষয়শ্রেণী:লেবাননের সংস্কৃতি
অ্যাম্বিয়ান্স সুইডেনের বিশিষ্ট চলচ্চিত্র পরিচালক অ্যান্ডার্স ওয়েবার্গ পরিচালিত; ৭২০ ঘণ্টা (৩০দিন)-এর দৈর্ঘ্য সহ চলচ্চিত্রটি হবে বিশ্বের সবচেয়ে বেশি স্থায়িত্ব সম্পন্ন নির্বাক চলচ্চিত্র।http://www.anandabazar.com/entertainment/watch-world-s-longest-movie-trailer-7-20-hours-dgtl-1.371241 এই চলচ্চিত্রটিই হবে পরিচালক অ্যান্ডার্স ওয়েবার্গ পরিচালিত অন্তিম চলচ্চিত্র।   সারাংশ  অম্বিয়ান্স চলচ্চিত্রটি আংশিকভাবে ১৯৫৭ সালে মুক্তিপ্রাপ্ত দ্য সেভেন্থ সিল চলচ্চিত্রের চেস খেলার উপর ভিত্তি করে তৈরি হয়েছে। পিরিচালক অ্যান্ডার্স চলচ্চিত্রটিকে চলন্ত ছবির সাথে অতিবাহিত শিল্পীর সময় বিমূর্ত অ-রৈখিক আখ্যান সারসংক্ষেপ হিসেবে চিত্রিত করবেন বলে জানিয়েছেন।   মুক্তি ও চিত্রায়ন  পরিচালক ওয়েবার্গ পুরনো ও ক্লাসিক বোয়ের পুনঃনির্মাণের বিরুদ্ধে অ্যাম্বিয়ান্স চলচ্চিত্রটি তৈরি করছেন। চলচ্চিত্রটি একটি অংশ সুইডেনের একটি সমুদ্রসৈকতে চিত্রায়িত করা হয়েছে যেখানে দ্য সেভেন্থ সিল বোয়টিরও চিত্রায়ন করা হয়।  ২০১৬ সালে পরিচালক জানায় যে বোয়ের ৪০০ ঘণ্টা চিত্রায়ন সফল হয়েছে। ২০১৪ সালে বোয়টির ৭২ মিনিটের একটি ট্রেলারের মুক্তি দেওয়া হয়। ২০১৬ সালে বোয়ের ২০ ঘণ্টা স্থায়িত্ব সম্পন্ন ট্রেলার রিলিজ করা হয়। ২০১৮ সাল পর্যন্ত বোয়ের একটি ৭২ ঘণ্টা সময়ের ভিডিও মুক্ত করা হবে। এবং শেষে ২০২০ সালের ৩১ ডিসেম্বর পূর্ণ দৈর্ঘ্য চলচ্চিত্রটি সারা পৃথিবী জুড়ে প্রদর্শিত হবে।   তথ্যসূত্র    বহিঃসংযোগ       বিষয়শ্রেণী:সুয়েডীয় চলচ্চিত্র বিষয়শ্রেণী:২০২০-এর চলচ্চিত্র
thumb|alt=Alt text|মেস্ত্রিউস প্লুতার্ক  প্লুতার্ক (আনু. ৪৬ - ১২০)Lamberton, Robert. Plutarch. New Haven: Yale University Press, 2001.  ছিলেন গ্রিক ইতিহাসবিদ, জীবনীকার ও প্রাবন্ধিক। পরবর্তীতে রোমান নাগরিকত্ব লাভের পর তিনি মেস্ত্রিউস লুসিয়াস প্লুতার্ক নামে পরিচিতি লাভ করেন। তিনি প্যারালাল লাইভস ও মোরালিয়া রচনার জন্য প্রসিদ্ধ।"Plutarch". Oxford Dictionary of Philosophy. প্লুতার্কের প্রাপ্ত সকল রচনায় গ্রিক ভাষায় রচিত, তবে তা গ্রিক ও লাতিন দুই ভাষাভাষীর জন্যই রচিত হয়েছিল।  প্লুতার্ক ৪৬ খ্রিষ্টাব্দে বিওশিয়াতে এক ধনাঢ্য পরিবারে জন্মগ্রহণ করেন। খুব সম্ভবত সময়টা ছিল রোমান সম্রাট ক্লডিয়াসের সময়। প্লুতার্কের পিতার নাম পাওয়া যায়নি। তবে একই নামের বারবার পরবর্তী প্রজন্মে ব্যবহারের গ্রিক রীতি অনুসারে ধারণা করা হয় তার পিতার নাম নিকারচাস। তার পিতামহের নাম লাম্প্রিয়াস। তিনি মোরালিয়াymposiacs, Book IX, questions II & III ও তার নিজের লাইফ অব এন্টনি বইয়ে স্বাক্ষর করেন।  তথ্যসূত্র  বহিঃসংযোগ        বিষয়শ্রেণী:৪৬-এ জন্ম বিষয়শ্রেণী:১২০-এ মৃত্যু বিষয়শ্রেণী:১ম শতাব্দীর গ্রিক ব্যক্তি বিষয়শ্রেণী:১ম শতাব্দীর দার্শনিক বিষয়শ্রেণী:১ম শতাব্দীর রোমান ব্যক্তি বিষয়শ্রেণী:২য় শতাব্দীর গ্রিক ব্যক্তি বিষয়শ্রেণী:২য় শতাব্দীর দার্শনিক বিষয়শ্রেণী:২য় শতাব্দীর রোমান ব্যক্তি বিষয়শ্রেণী:প্রাচীন গ্রিক জীবনীকার বিষয়শ্রেণী:প্রাচীন গ্রিক প্রাবন্ধিক বিষয়শ্রেণী:রোমান যুগের জীবনীকার বিষয়শ্রেণী:২য় শতাব্দীর গ্রিক দার্শনিক বিষয়শ্রেণী:১ম শতাব্দীর গ্রিক দার্শনিক
রোম সাপিয়েনজা বিশ্ববিদ্যালয় (Italian: Sapienza – Università di Roma),  সাপিয়েনজা  বা রোম বিশ্ববিদ্যালয় নামেও যা পরিচিত, হল একটি গবেষণাধর্মী বিশ্ববিদ্যালয় যা ইতালির রোমে অবস্থিত। ইউরোপের বিশ্ববিদ্যালয়গুলোর মধ্যে এটি ছাত্রসংখ্যার দিক থেকে সবচেয়ে বড় বিশ্ববিদ্যালয়। এবং এটি বিশ্বের প্রাচীনতম বিশ্ববিদ্যালয়গুলোর মধ্যে একটি, যা ১৩০৩ সালে প্রতিষ্ঠিত। এটি দেশটির প্রথম সারির বিশ্ববিদ্যালয়গুলোর মধ্যে একটি, এবং দেশটির সেরা বিশ্ববিদ্যালয়ের তালিয়ায় এটির অবস্থান প্রথমে। ইউরোপের দক্ষিণাঞ্চলের বিশ্ববিদ্যালয়গুলোর মধ্যেও এটির অবস্থান প্রথমে।http://cwur.org/2017/Sapienza-University-of-Rome.php  ইতালির বেশিরভাগ প্রসাশনিক ব্যক্তিবর্গ এই বিশ্ববিদ্যালয়ে পড়েছেন।http://roma.corriere.it/notizie/cronaca/15_settembre_12/universita-la-sapienza-sfide-titoli-speranze-de49cdfc-596d-11e5-bbb0-00ab110201c3.shtml এখানে অনেক নোবেল বিজয়ী, ইউরোপিয়ান পার্লামেন্টের প্রেসিডেন্ট, ইউরোপিয়ান কমিশনার, নানারকম দেশের রাষ্ট্রপ্রধান, গুরুত্বপূর্ণ ধর্মীয় নেতা, বৈজ্ঞানিক এবং নভোচারী পড়াশোনা করেছেন। ২০১৮ সালের সেপ্টেম্বরে, , চাকরির প্রাপ্যতা বিচারে, কিউ এস ওয়ার্ল্ড র‍্যাংকিং এ এটি প্রথম ১০০ বিশ্ববিদ্যালয়ের তালিকায় স্থান পায়।https://www.topuniversities.com/university-rankings/employability-rankings/2019  আরো দেখুন  বিশ্বের প্রাচীন বিশ্ববিদ্যালয়গুলোর তালিকা  তথ্যসূত্র   বিষয়শ্রেণী:রোমে শিক্ষা বিষয়শ্রেণী:রোমের বিশ্ববিদ্যালয় ও কলেজ বিষয়শ্রেণী:১৪শ শতাব্দীতে প্রতিষ্ঠিত শিক্ষাপ্রতিষ্ঠান
হরিপুর ইউনিয়ন বাংলাদেশের রাজশাহী বিভাগের পাবনা জেলার চাটমোহর উপজেলার অন্তর্গত একটি ইউনিয়ন।    আয়তন ও জনসংখ্যা  গ্রামের সংখ্যা: ২৮টি মৌজার সংখ্যা: ১৮টি মোট জনসংখ্যা: প্রায় ৩৫,৮৪৫ জন।   শিক্ষা  সাক্ষরতার হার: ৫৬%। শিক্ষা প্রতিষ্ঠান: সরকারী প্রাথমিক বিদ্যালয়: ১০টি বে-সরকারী প্রাথমিক বিদ্যালয়: ০৯টি উচ্চ বিদ্যালয়: ০4টি মাদ্রাসা: ০৩টি।   দর্শনীয় স্থান  হরিপুর জমিদার বাড়ি। জোরদহ্ ডাকাতের ভিটা/ সোনা পার্ক   জনপ্রতিনিধি  বর্তমান চেয়ারম্যান: মোঃ মকবুল হোসেন। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালডাঃ খন্দকার তোফাজ্জল হোসেন১৯৭১-১৯৭২মোঃ নাজিমুদ্দিন১৯৭৩-১৯৭৬মোঃ আকবর আলী সরদার১৯৭৯-১৯৮৪মোঃ আব্দুল ওহাব মিঞা১৯৮৪-১৯৮৮মোঃ আলী আজগার১৯৮৯-১৯৯৮মোঃ নজির সরকার১৯৯৮-২০০২মোঃ আলী আজগার২০০২-২০০৬   আরও দেখুন   পাবনা জেলা  চাটমোহর উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:চাটমোহর উপজেলার ইউনিয়ন
মোঃ সাইদ সালাম একজন বাংলাদেশী শিক্ষাবিদ  ।  তিনি স্টেট ইউনিভার্সিটি অব বাংলাদেশ  উপাচার্য ।   শিক্ষা ও কর্মজীবন সালাম ১৯৮৪ সালে বাংলাদেশ প্রকৌশল বিশ্ববিদ্যালয় থেকে বৈদ্যুতিন ও ইলেকট্রনিক ইঞ্জিনিয়ারিংয়ে স্নাতকোত্তর শেষ করেন  । পরে তিনি ১৯৯০ এবং ১৯৯৯ সালে পিএইচডি অর্জন করেন কম্পিউটার বিজ্ঞানে ।মালয়েশিয়ার ন্যাশনাল ইউনিভার্সিটি থেকে ।   তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী শিক্ষায়তনিক বিষয়শ্রেণী:স্টেট ইউনিভার্সিটি অব বাংলাদেশের উপাচার্য
ফাতিমা ইয়াসমিন একজন বাংলাদেশি সরকারি কর্মকর্তা যিনি ১৬ জুন, ২০২২ সাল থেকে অর্থ বিভাগের সিনিয়র সচিব হিসেবে দায়িত্ব পালন করছেন। ইতিপূর্বে তিনি একই মন্ত্রণালয়ের অর্থনৈতিক সম্পর্ক বিভাগের সচিব পদে কর্মরত ছিলেন। এর আগে তিনি রপ্তানি উন্নয়ন ব্যুরোর ভাইস চেয়ারম্যান (অতিরিক্ত সচিব) হিসেবে ৭ আগস্ট ২০১৯ সাল থেকে ১১ ফেব্রুয়ারি ২০২০ সাল পর্যন্ত কর্মরত ছিলেন। তিনিই অর্থনৈতিক সম্পর্ক বিভাগের প্রথম মহিলা সচিব।   জন্ম ও প্রাথমিক জীবন  ফাতিমা ইয়াসমিন মার্কিন যুক্তরাষ্ট্রের রুটগার্স বিশ্ববিদ্যালয়ে ২০০৪-০৫ সালে মার্কিন পররাষ্ট্র দফতরের হুবার্ট এইচ হামফ্রে পাবলিক পলিসি ফেলো ছিলেন। তিনি ১৯৯১ সালে ঢাকা বিশ্ববিদ্যালয় থেকে স্নাতক, ১৯৯৫ সালে অস্ট্রেলিয়ান ন্যাশনাল ইউনিভার্সিটি (এএনইউ) থেকে উন্নয়ন অর্থনীতিতে স্নাতকোত্তর এবং ইনস্টিটিউট অফ বিজনেস অ্যাডমিনিস্ট্রেশন (আইবিএ) থেকে বিজনেস অ্যাডমিনিস্ট্রেশন (এমবিএ) বিষয়ে স্নাতকোত্তর করেছেন।।   কর্মজীবন  ফাতিমা ইয়াসমিন ১৯৯১ সালে বিসিএস প্রশাসন ক্যাডারের নবম ব্যাচে সহকারী কমিশনার হিসেবে যোগদান করেন। তিনি ১১ ফেব্রুয়ারি ২০২০ সাল থেকে অর্থনৈতিক সম্পর্ক বিভাগের (ইআরডি) সচিব হিসেবে দায়িত্ব পালন করছেন। এর আগে তিনি রপ্তানি উন্নয়ন ব্যুরোর ভাইস চেয়ারম্যান (অতিরিক্ত সচিব) হিসেবে  ৭ আগস্ট ২০১৯ সাল থেকে ১১ ফেব্রুয়ারি ২০২০ সাল পর্যন্ত কর্মরত ছিলেন। তিনি ইনস্টিটিউট অফ পাবলিক ফিনান্সের (আইপিএফ) মহাপরিচালক (ডিজি) হিসাবেও কাজ করেছিলেন। তিনি কৃষি মন্ত্রণালয়, মহিলা ও শিশু বিষয়ক মন্ত্রণালয়ে, প্রতিরক্ষা, অর্থ বিভাগ এবং অর্থনৈতিক সম্পর্ক বিভাগের বিভিন্ন দায়িত্বে কর্মরত ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশের সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের নারী সচিব বিষয়শ্রেণী:বাংলাদেশী সরকারি চাকরিজীবী বিষয়শ্রেণী:অস্ট্রেলীয় জাতীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:বগুড়া জেলার ব্যক্তি
দিসুম সেন্দ্রা ভারতের পশ্চিমবঙ্গ রাজ্যের পুরুলিয়া জেলার অযোধ্যা পাহাড় অঞ্চলে প্রতি বছর বৈশাখী পূর্ণিমায় অনুষ্ঠিত সাঁওতাল সম্প্রদায়ের শিকার উৎসব।   পালনরীতি   প্রতি বছর বৈশাখী পূর্ণিমার আগের রাতে পিতলের কলসিতে জল ভরে দুটি কচি শালগাছের ডাল ডুবিয়ে রাখা হয়। ভোরবেলায় ডালগুলির রঙ দেখা হয় এবং সেই অনুযায়ী আসন্ন শিকার সম্বন্ধে অনুমান করা হয়। বৈশাখী পূর্ণিমার দিনে একটি নির্দিষ্ট স্থানে জড়ো হয়ে সমবেত স্বরে গান করে সাঁওতাল পুরুষেরা শিকারে যাওয়ার জন্য প্রস্তুত হন। সাঁওতাল মহিলারা পুরুষদের জন্য মহুয়ার মোয়া, ভাত, তরকারি ও আম পোড়া তৈরী করেন। পুরুষেরা শিকারে বেড়িয়ে ফিরে না আসা পর্যন্ত মহিলারা কোন রকম প্রসাধন করেন না। শিকারে কোন রকম বিপদ হলে তিন বার ঘণ্টা বাজানো হলে শিকারীরা সেখানে উপস্থিত হন। শিকারে জন্তু বা পাখি মারা গেলে তার ভাগ বাটোয়ারার নির্দিষ্ট বিধি রয়েছ। শিকারে অমীমাংসিত বিরোধের নিষ্পত্তি মেটাতে ফুলহি ঢুড়ুপ বা বিচারসভা বসে। শিকার শেষে সীতাচাটান নামক জমায়েত স্থানে শিকারীরা একত্র হয়ে তারা চাঁপা ফুল ও ঘন কালো রঙের সূক্ষ্ম শিকড় সংগ্রহ করেন। বাড়ি ফিরে এলে মহিলারা শিকারীদের পা ধুইয়ে দেন ও সংগৃহীত চাঁপাফুল গ্রহণ করে পবিত্রস্থানে রেখে দেন।তরুণদেব ভট্টাচার্য, পুরুলিয়া,ফার্মা কে এল প্রাইভেট লিমিটেড, ২৫৭-বি, বিপিন বিহারী গাঙ্গুলী স্ট্রিট, কলকাতা-১২, ২০০৯   পাদটীকা    তথ্যসূত্র   বিষয়শ্রেণী:পশ্চিমবঙ্গের লোকসংস্কৃতি বিষয়শ্রেণী:পুরুলিয়া জেলার উৎসব বিষয়শ্রেণী:সাঁওতাল উৎসব
দক্ষিণেশ্বর মেট্রো স্টেশন কলকাতা মেট্রোর উত্তর-দক্ষিণ লাইনের উত্তরের প্রান্তিক  স্টেশন। এটি উত্তর ২৪ পরগনা জেলায় দক্ষিণেশ্বর রেল স্টেশন ও দক্ষিণেশ্বর মেট্রো স্টেশন রোডের মাঝে অবস্থিত। স্টেশনটিতে ২০২০ সালের ডিসেম্বর মাসে পরীক্ষামূলক ভাবে ট্রেন চলাচল শুরু হয় এবং ২২ ফেব্রুয়ারি , ২০২১ জনসাধারণের জন্য চালু হয়। দক্ষিণেশ্বর আপ ও দক্ষিণেশ্বর ডাউন ট্রেন দ্বারা রেল পরিষেবা পরিবেশন করা হয়। স্টেশনে দুটি রেল ট্র্যাক ও দুটি পার্শ্ব প্ল্যাটফর্ম রয়েছে।  দক্ষিণেশ্বর মেট্রো স্টেশনটি চালু হলে এটি কলকাতা মেট্রোর লাইন ১-এর উত্তর টার্মিনাল হিসাবে কাজ করবে।   অবস্থান  এই স্টেশনটি দক্ষিণেশ্বর এলাকাতে অবস্থিত। স্টেশনের ভৌগোলিক অবস্থান হল  । স্টেশনটির পূর্ববর্তী স্টেশন হল  ১.৭৬ কিলোমিটার দূরে অবস্থিত বরাহ নগর মেট্রো স্টেশন।  ইতিহাস পরিকল্পনা ও নির্মাণ দমদম থেকে দক্ষিণেশ্বর (৬.২০ কিমি [৩.৮৫ মাইল]) পর্যন্ত উত্তরমুখী সম্প্রসারণের অনুমোদন করা হয়েছিল এবং ২০১০-১১ সালের রেল বাজেটে ₹২২৭.৫৩ কোটি (₹৪১১ কোটি বা ২০১৯ সালে ইউএস$৫৮ মিলিয়নের সমতুল্য) ব্যয়ে ধার্য সহ অন্তর্ভুক্ত করা হয়েছিল। ২০১৭ সালে স্টেশন ও বিভাগের জন্য নির্মাণ কাজ শুরু হয়েছিল। ২০১৯ সালের জুন মাস নাগাদ, নোয়াপাড়া ও দক্ষিণেশ্বরের মধ্যে ভায়াডাক্ট বা উড়াল পথের ৯৫ শতাংশেরও বেশি সম্পন্ন হয়েছিল, এবং সিগন্যালিং সিস্টেম ও ট্র্যাক স্থাপনের কাজ শুরু হয়েছিল।  বিলম্ব ২০১৭ সালের ডিসেম্বর মাসের তথ্য অনুযায়ী, দক্ষিণেশ্বর স্টেশন পর্যন্ত মেট্রো লাইন ২০১৯ সালের মে মাসের মধ্যে চালু হওয়ার কথা ছিল। কিন্তু ভায়াডাক্ট বা উড়াল পথের নির্মাণ এবং সিগন্যালিং সিস্টেম ও ট্র্যাক স্থাপনের কাজ সম্পন্ন না হওয়ায় নির্ধারিত সময়ের মধ্যে স্টেশনটি চালু করা সম্ভব হয়নি। কোভিড-১৯ মহামারীর কারণে স্টেশনে ট্রেনের পরীক্ষামূলক চলাচলে বিলম্ব ঘটেছিল।  স্টেশনটি ২০২১ সালের ২২ ফেব্রুয়ারি প্রধানমন্ত্রী নরেন্দ্র মোদী উদ্বোধন করেছিলেন।  স্টেশন বিন্যাস এনভিআরএল দ্বারা দ্বারা নকশাকৃত  স্টেশনে দুটি পার্শ্ব প্ল্যাটফর্ম রয়েছে, যাদের প্রতিটির সঙ্গে একটি করে রেল ট্র্যাক যুক্ত রয়েছে, পাশাপাশি নিম্ন মেজানাইন ও প্ল্যাটফর্মের মধ্যে টি সিঁড়ি রয়েছে।  কলকাতা মেট্রোর লাইন ১-এর অন্তর্গত দক্ষিণেশ্বর মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত।  জিরাস্তার স্তরপ্রস্থান/প্রবেশ ভাড়া নিয়ন্ত্রণ, স্টেশন এজেন্ট, টিকেট/টোকেন, দোকান, ক্রসওভারপিপার্শ্ব প্ল্যাটফর্ম দরজা বাম খুলবে দক্ষিণদিকগামী দিকে →বরাহ নগর → → উত্তরদিকগামী দিকে ← প্রান্তিক← ← পার্শ্ব প্ল্যাটফর্ম দরজা বাম খুলবে  নকশা প্রবেশ এবং প্রস্থান ট্র্যাক বিন্যাস   সংযোগ    রেল  এটি সরাসরি দক্ষিণেশ্বর রেলওয়ে স্টেশনের সাথে সংযুক্ত, যা কলকাতা কর্ড লিঙ্কের একটি স্টেশন। Roy, Joydeep. "DAKE/Dakshineswar Station – 0 Train Departures ER/Eastern Zone – Railway Enquiry". India Rail Info. Retrieved 26 June 2020.   ফেরি  স্টেশনটি মা ভবতারিণী জেটি ঘাটের মাধ্যমে ফেরির সাথেও সংযুক্ত, যা স্টেশন থেকে প্রায় ৩৫০ মিটার দূরে অবস্থিত। উত্তরপাড়া, বেলুড় মঠ, বাগবাজার, হাওড়া, শিপিং কর্পোরেশন ঘাট ( মিলেনিয়াম পার্কের কাছে) এবং চাঁদপাল ঘাটের সঙ্গে ফেরি যোগাযোগ রয়েছে।   আরও দেখুন   কলকাতা মেট্রোর স্টেশনগুলির তালিকা   তথ্যসূত্র   বিষয়শ্রেণী:কলকাতা মেট্রোর স্টেশন বিষয়শ্রেণী:উত্তর চব্বিশ পরগনা জেলার রেলওয়ে স্টেশন
চিথলিয়া ইউনিয়ন  বাংলাদেশের খুলনা বিভাগের কুষ্টিয়া জেলায় অবস্থিত মিরপুর উপজেলার অন্তর্গত একটি ইউনিয়ন।   আয়তন ও জনসংখ্যা  ৮২.৮৮ বর্গ কি.মি. (৩২.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ১৬,২৮৭ জন। ইউনিয়নটিতে মোট গ্রামের সংখ্যা ৭ টি ও মৌজার সংখ্যা ৫টি।   শিক্ষা ব্যবস্থা   প্রাথমিক বিদ্যালয়  ইউনিয়নটিতে মোট ৪ টি সরকারি প্রাথমিক বিদ্যালয় রয়েছে।   নং নাম স্থাপিত০১চিথলিয়া সরকারী প্রাথমিক বিদ্যালয়।১৯১৬০২পাহাড়পুর সরকারি প্রাথমিক বিদ্যালয়।১৯৬১০৩মহিষাখোলা সরকারি প্রাথমিক বিদ্যালয়১৯৭১০৪গোপালপুর সরকারী প্রাথমিক বিদ্যালয়১৯৭২   মাধ্যমিক বিদ্যালয়   ক্রমিক নংনামপ্রতিষ্ঠাকালপ্রধান শিক্ষক০১পাহাড়পুর লক্ষীপুর মাধ্যমিক বিদ্যালয়।১৯৯৪০২চিথলিয়া মাধ্যমিক বিদ্যালয়১৯৬৭মোহাঃ আবদুল্লাহ হেল বাকী০৩মহিষাখোলা বালিকা বিদ্যালয়২০০০মোঃ ফারুক আহমেদ   কলেজ    সাগরখালী আদর্শ ডিগ্রি কলেজ  চিথলিয়া ইউনিয়নেে একটি মাত্র কলেজ  সাগরখালী আদর্শ ডিগ্রী কলেজ চিথলিয়া গ্রামের সাগরখালী নদীর উপকন্ঠে সুন্দর ও মনোরম পরিবেশে প্রতিষ্ঠিত। চিথলিয়া গ্রামের উন্নয়নের রূপকার মরহুম হাশেম আলী চেয়ারম্যান পশ্চাৎপদ ও উচ্চ শিক্ষা বঞ্চিত এলাকার সুধিজনদের নিয়ে ১৯৯৯ সালে চিথলিয়ার প্রাণ কেন্দ্র বাজার সংলগ্ন কলেজটি প্রতিষ্ঠা করেন। কলেজের বর্তমান অধ্যক্ষ রবিউল ইসলাম   খাল ও নদ-নদী কুষ্টিয়া জেলার মিরপুর উপজেলাধীন ১নং চিথলিয়া ইউনিয়নের গ্রামসংলগ্ন চিথলিয়া এবং পাহাড়পুর গ্রামের দক্ষিণ-পশ্চিম পাশ এবং ১০ নং কুর্শা ইউনিয়নের রামনগর ও মাজিহাট গ্রামের ভিতর দিয়ে বয়ে যাওয়া সাগরখালী নদী। বর্ষাকালে নদীতে অনেক মাছের দেখা মেলে। মিরপুরের আমলা বাজার এর নিকট সাগরখালী স্থান থেকে বয়ে আসার কারণে এই নদীটিকে সাগরখালী নদী হিসেবে নাম দেয়া হয় বলে জানা যায়।   তথ্যসূত্র   বিষয়শ্রেণী:মিরপুর উপজেলার ইউনিয়ন
কিরিমানজেশ্বর ভারতের কর্ণাটকের দক্ষিণ রাজ্যের একটি গ্রাম, এটি শ্রী অগষ্ঠ্যেশ্বর মন্দিরের জন্য সুপরিচিত।Village code= 1292100  Kirimanjeshwar, Udupi, Karnataka এটি কর্ণাটকের উদুপি জেলার বাইন্দুর তালুকায় অবস্থিত।   ডেমোগ্রাফিক্স  ভারতের ২০০১ সালের আদম শুমারি অনুসারে কিরিমানজেশ্বর জনসংখ্যা মোট ৭৩৭৮ জন এরমধ্যে পুরুষ ৩২১৫ জন এবং মহিলা ৪১৬৩ জন।Village code= 1292100  CS1 maint: discouraged parameter (link)   আরো দেখুন    উদুপি  কর্ণাটকের জেলার তালিকা    তথ্যসূত্র      বহিঃসংযোগ   http://Udupi.nic.in/  বিষয়শ্রেণী:উড়ুপি জেলার গ্রাম
আব্দুল কাইয়ুম (জন্ম: ১৭ অক্টোবর ১৯৯৮) একজন বাংলাদেশী ক্রিকেটার ।  যিনি ২৫ ফেব্রুয়ারি ২০১৯ সালে ২০১৮-১৯ ঢাকা প্রিমিয়ার ডিভিশন টুয়েন্টি-২০ ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে টি-টোয়েন্টি ক্রিকেটে অভিষেক করেন। ৪ মার্চ ২০১৯ সালে তিনি ২০১৮-১৯ ঢাকা প্রিমিয়ার ডিভিশন ক্রিকেট লিগে বাংলাদেশ ক্রীড়া শিক্ষা প্রতিষ্ঠান ক্রিকেট দলের হয়ে লিস্ট এ ক্রিকেটে অভিষেক হয়।   তথ্যসূত্র    বহিঃসংযোগ    আব্দুল কাইয়ুম -ক্রিকইনফো  বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম
পারভানে সালাহশৌরি (জন্ম ১৯৬৪ সাল মসজিদে সুলাইমানিয়া) একজন রাজনীতিবিদ,  ইরানী ইউনিভার্সিটির প্রভাষক, এবং  তেহরানের রে-ইসলামশাহর ও শেমিরানাথ এর ইসলামি পরামর্শদায়ক কমিটির ইসলামি পরামর্শ পরিষদের সাবেক প্রতিনিধি। তিনি ইসলামী আজাদ বিশ্ববিদ্যালয়ের অধ্যাপক, গ্রামীণ মহিলাদের জন্য ভ্রাম্যমাণ কাজকারী দলের সদস্য, বঞ্চিত এলাকার নারী ও পরিবারের জন্য কাজ করা কমিটির ভাইস প্রেসিডেন্টের  সদস্য। সালাহশৌরি সমাজবিজ্ঞানে ডক্টরেট করেন। ইসলামী পরামর্শক পরিষদের দশম মেয়াদে সংস্কারপন্থীদের সর্ব-অন্তর্ভুক্তিমূলক জোটের তালিকায় তার নাম ছিল। তার বউ বরাত ঘোবাডিয়ান  শিল্প, খনি ও শিক্ষা, গবেষণা ও প্রযুক্তি বিষয়ক বাণিজ্য উপমন্ত্রী।   জীবনী  তিনি ১৯৬৪ সালে খুজেস্তান প্রদেশের মসজিদে সুলাইমানিয়া শহরে এক উপজাতি পরিবারে জন্মগ্রহণ করেন। দশম সংসদে প্রবেশের আগে তিনি ইসলামী আজাদ বিশ্ববিদ্যালয়ে প্রভাষক হিসেবে চাকরি করেন।   দশম সংসদে তেহরান প্রতিনিধি  ইসলামী পরামর্শক পরিষদের নির্বাচনের দশম রাউন্ডে পারভানেহ সালাহশৌরি ৯০ সদস্যের তালিকায় সর্ব-অন্তর্ভুক্ত ছিলেন। কোয়ালিশন অব রিফর্মিস্টস এর অধীন তেহরানে দ্বিতীয় ধাপে ১১,১৯৮৭৬০ ভোট পেয়ে দশম সংসদে প্রবেশ করতে সক্ষম হন। তিনি সংসদীয় মহিলা দলের সভাপতি। বর্তমানে ফরিদহ ওলাদ ঘোবদ উপদলের সভাপতি। গার্ডিয়ান কাউন্সিলের অনুমোদনের তদারকির প্রতিবাদে এবং ২০০৯ সালে ইরানে জ্বালানি বিক্ষোভের সময় প্রতিবাদকারীদের সাথে খারাপ আচরণের  প্রতিবাদে সালশৌরি ইসলামী পরামর্শক পরিষদের নির্বাচনের ১১ তম দফায় অংশগ্রহণ করেনি।  সংসদে বক্তব্য নির্বাচনের পরে ইংরেজিতে একটি ভিডিও সাক্ষাৎকার প্রকাশিত হয় এতে তিনি বাধ্যতামূলক হিজাব আইনের উল্লেখ করে বলেন, হিজাব "মহিলাদের পছন্দের বিষয়" হওয়া উচিত। পরে তিনি বক্তব্য সংশোধন করে বলেন, "নারীরা কালো চাদর পরতে পারে যখন অন্যরা হেডস্কার্ফ ও লম্বা কোট পছন্দ করবে"। পার্লামেন্টে  এক বক্তৃতায় তিনি  "দেশের আপত্তিকর শাসন,  স্বৈরাচারী আচরণ এবং ক্রমবর্ধমান সমান্তরাল অপশক্তি, অনির্বাচিত ক্ষমতার” সমালোচনা করেছিলেন। ২০১৯ সালের নভেম্বরে পেট্রলের দাম বৃদ্ধির বিরুদ্ধে ইরানে বিক্ষোভের পর, সালাহশৌরি বিক্ষোভকারীদের বিরুদ্ধে সরকারের কঠোর অভিযানের বিরুদ্ধে কথা বলেছিলেন। তিনি বলেছিলেন বিক্ষোভকারীদের মধ্যে বেশ কয়েকজন শিশু নিরাপত্তা বাহিনীর গুলিতে নিহত হয়েছে। তিনি সংসদে সরকারের সিদ্ধান্তের ওপর সেনাবাহিনীর প্রভাবের নিন্দা জানান এবং জিজ্ঞাসা করেন, "জনগণের প্রতিনিধি হিসেবে আমি কীভাবে আমার দেশের তরুণদের খুন দেখতে পারি?"  সাংবাদিক ডেক্সটার ফিলকিন্সের মতে, এ মন্তব্যের পর তাকে "কয়েকদিন ধরে অভিযুক্ত এবং হয়রানি করা হয়েছিল"। ৯ ডিসেম্বর ২০১৯ সালে, সালাহশৌরি ঘোষণা করেছিলেন যে, তিনি বিক্ষোভে ইসলামী প্রজাতন্ত্রের প্রতিক্রিয়ার প্রতিবাদে সংসদের জন্য পুনরায় নির্বাচনে অংশ নেবেন না।   আরও দেখুন    ইসলামী পরামর্শক পরিষদের দশম মেয়াদের প্রতিনিধিদের তালিকা  আশার তালিকা  ইরানে নারী নিরাপত্তা বিল   তথ্যসূত্র   বিষয়শ্রেণী:ইরানি নারী অধিকার কর্মী বিষয়শ্রেণী:নারী অধিকার কর্মী বিষয়শ্রেণী:ইরানি রাজনীতিবিদ বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি সংস্কারক
স্টেট রুট ২২১ (এসআর-২২১) একটি ২৫ মাইল (৪১.৭৫ কি.মি.) দীর্ঘ রাজ্য মহাসড়ক। সড়কটি যুক্তরাষ্ট্রের ওয়াশিংটনের বেন্টন কাউন্টিতে অবস্থিত। রাস্তাটি পিটারসনের ইউনি-কর্পোরেটেড কমিউনিটি কে কাউন্টি সিট প্রোসার এর সাথে যুক্ত করেছে। সেই ১৯২৬ সাল থেকেই রাস্তাটি বিদ্যমান এবং ১৯৩৭ সালে একে প্রাইমারি স্টেট হাইওয়ে-৮ই নাম দেয়া হয়। পরবর্তিতে ১৯৬৭ সালে রাস্তাটির নামকরণ বদলে এসআর-২২১ করা হয়।   রাস্তার বিবরণ  রাস্তাটির উত্তর প্রান্তবিন্দু অবস্থিত প্রোসার এলাকার এসআর-২২ এ এবং দক্ষিণ প্রান্তবিন্দু অবস্থিত পিটারসন এলাকার এসআর-১৪ তে। রাস্তাটি মূলত এদের সংযোগসড়ক হিসেবে কাজ করে। এসআর-২২১ পিটারসনের ইউনি-কর্পোরেটেড কমিউনিটি থেকে দুই-লেন বিশিষ্ট একটি রাস্তা হিসেবে উত্তরের গ্রাম্য এলাকা ধরে চলতে থাকে। তারপর রাস্তাটি বেশ কিছু গ্রামীণ সড়ককে অতিক্রম করে পশ্চিম দিকে মোড় নেয়। আবারো সামান্য এগিয়ে উত্তর দিকে মোড় নেয়। তারপর হর্স হ্যাভেন হিল অতিক্রম করে দক্ষিণ পোসারের এসআর-২২ এ গিয়ে সমাপ্ত হয়।  প্রতি বছর ওয়াশিংটন স্টেট ডিপার্টমেন্ট অব ট্রান্সপোর্টেশান (ডব্লিউএসডিওটি) রাস্তাটিতে বেশ কিছু সার্ভে করে থাকে। ২০০৯ সালের ডব্লিউএসডিওটির পরিসংখ্যান মোতাবেক দৈনিক গড় গাড়ি চলাচলের পরিমাণ ২০০০ থেকে ২৫০০ এর মধ্যে ওঠানামা করে।   ইতিহাস  রাস্তাটি ১৯২৬ সাল থেকেই বিদ্যমান। যদিও তখন রাস্তাটির কোন নামকরণ করা হয়নি। অতপর ১৯৬৭ সালে রাস্তাটির নামকরণ করা হয় এসআর-২২১, যদিও তার আগে ১৯৩৭ সালের দিকে এর নাম প্রাইমারি স্টেট হাইওয়ে-৮ই দেওয়া হয়েছিল।   এসআর-২২১ যে এলাকায় অবস্থিত, সেখানে প্রতিবছর প্রচুর বাতাস প্রবাহিত হয়, যা গাড়ি চলাচলে সমস্যা করে। তাই ২০০৩,২০০৪, এবং ২০০৫ সালে রাস্তাটি বন্ধ রাখতে হয়েছিল, তখন হর্স হ্যাভেন হিল এলাকায় ধুলা উড়ে দৃষ্টিসীমা শুন্যে নেমে এসেছিল।    মূখ্য অংশবিশেষ  পুরো রাস্তাটি ইউনি-কর্পোরেটেড বেন্টন কাউন্টিতে অবস্থিত।   তথ্যসূত্র    বহিঃসংযোগ    WSDOT Traffic Camera  State Route 221 – Highways of Washington State  বিষয়শ্রেণী:মার্কিন যুক্তরাষ্ট্রের সড়ক বিষয়শ্রেণী:যুক্তরাষ্ট্রের মহাসড়ক বিষয়শ্রেণী:ওয়াশিংটন অঙ্গরাজ্যের মহাসড়ক
ফুচি হোন্দা (, ; জন্ম: ১০ মে ২০০১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং দ্বিতীয় আক্রমণভাগের খেলোয়াড় হিসেবে খেলেন।  ২০১৮ সালে, হোন্দা জাপান অনূর্ধ্ব-১৭ দলের হয়ে জাপানের বয়সভিত্তিক পর্যায়ে অভিষেক করেছিলেন।  প্রারম্ভিক জীবন ফুচি হোন্দা ২০০১ সালের ১০ই মে তারিখে জাপানের ফুকুওকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল হোন্দা জাপান অনূর্ধ্ব-১৭, জাপান অনূর্ধ্ব-১৯ এবং জাপান অনূর্ধ্ব-২০ দলের হয়ে খেলার মাধ্যমে জাপানের প্রতিনিধিত্ব করেছেন।  তথ্যসূত্র  বহিঃসংযোগ              বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সাগান তোসুর খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ফুকুওকা প্রশাসনিক অঞ্চলের ব্যক্তি বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
থাম্ব|300x300পিক্সেল| অলিম্পিক কমপ্লেক্স লুঝনিকি অলিম্পিক কমপ্লেক্স () বিশ্বের বৃহত্তম বহুমুখী ক্রীড়া কমপ্লেক্সগুলির মধ্যে একটি,  ১৯৫৫ থেকে ১৯৫৬ সালের মধ্যে এর নির্মাণ কাজ সম্পন্ন হয়েছে।StadiumGuide - Luzhniki Stadium info   এটি রাশিয়ার মস্কোতে অবস্থিত। পূর্বে এটি সেন্ট্রাল লেনিন কমপ্লেক্স নামে পরিচিত ছিল। ১৯৮০ গ্রীষ্মকালীন অলিম্পিকের অলিম্পিক পার্ক হিসাবেও এটি ব্যবহার করা হয়েছিল।  স্পোর্টিভনায়া, Vorobyovy Gory বা লুঝনিকি থেকে ছেড়ে যাওয়ার সময় মস্কো মেট্রো ট্রেনে কমপ্লেক্সটিতে যাওয়া যায়।   ভেন্যুসমূহ    গ্র্যান্ড স্পোর্টস এরিনা (লুঝনিকি স্টেডিয়াম)  লুজনিকি প্যালেস অফ স্পোর্টস  লুঝনিকি স্মল স্পোর্টস এরিনা  অলিম্পিক পুল  ড্রুজবা বহুমুখী এরিনা  ইরিনা ভিনার-উসমানভা জিমন্যাস্টিকস প্রাসাদ  থাম্ব| গ্র্যান্ড স্পোর্টস এরিনাথাম্ব| লুজনিকি প্যালেস অফ স্পোর্টসথাম্ব| মাল্টিস্পোর্ট এরিনাথাম্ব| লুঝনিকি স্মল স্পোর্টস এরিনাথাম্ব|ড্রুজবা বহুমুখী এরিনাথাম্ব| কাটক ক্রিস্টালথাম্ব| ক্রীড়া গ্রামথাম্ব| ইরিনা ভিনার-উসমানভা জিমন্যাস্টিকস প্রাসাদ   তথ্যসূত্র   বিষয়শ্রেণী:অলিম্পিক পার্ক
সৈয়দ নূরুদ্দীন ছিলেন একজন বাংলাদেশী সাংবাদিক। সাংবাদিকতায় অবদানের জন্য তিনি ১৯৮৬ সালে মরণোত্তর বাংলাদেশ সরকার কর্তৃক প্রদত্ত দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত হন।  কর্মজীবন নূরুদ্দীন দ্য ডেইলি অবজারভার-এর বার্তা সম্পাদক ছিলেন।  ব্যক্তিগত জীবন নূরুদ্দীনের পুত্র সৈয়দ ফাহিম মুনয়েম (১৯৫৩-২০০৬) একজন সাংবাদিক এবং মাছরাঙ্গা টেলিভিশনের প্রধান সম্পাদক ও প্রধান নির্বাহী কর্মকর্তা ছিলেন।  পুরস্কার  সাংবাদিকতায় একুশে পদক (১৯৮৩, মরণোত্তর)  তথ্যসূত্র  বহিঃসংযোগ  বিষয়শ্রেণী:বাংলাদেশী সাংবাদিক বিষয়শ্রেণী:সাংবাদিকতায় একুশে পদক বিজয়ী বিষয়শ্রেণী:বাঙালি লেখক বিষয়শ্রেণী:একুশে পদক বিজয়ী বিষয়শ্রেণী:বাংলাদেশী কূটনীতিবিদ